R. Maladi () inggih punika salah satunggalipun tokoh ulah raga Indonésia. Panjenenganipun langkung misuwur minangka Mantri Ulah raga (1962-1967) sanajan sadèrèngipun naté njabat Mantri Penerangan (1959-1962). Maladi nalika eném naté dados juru main bal-balan minangka kiper. Panjenenganipun naté njabat dados Ketua Umum PSSI minangka gantosipun Ir Suratin.

Présidhén Soekarno milih Maladi dados Mantri Ulah raga (1962-1967). Sadèrèngipun, Maladi njabat dados Mantri Penerangan Kabinét Kerja I (10 Juli 1959-18 Fèbruari 1960) lan Kabinét Kerja II (18 Fèbruari 1960-6 Maret 1962).

Nalika samanten Maladi gadhah ide ingkang brilian kanggé majengaken ulah raga, mliginipun bal-balan. Nalika badhé wonten adicara Asian Games I ing New Delhi India, Maladi ndugikaken pelatih manca kanggé nglatih tim Indonésia.

Minangka Nama Stadion 
Nalika tanggal 4 Agustus 2003, pamaréntah Kutha Sala ingkang dipunpandhegani déning walikota Slamet Suryanto nggantos nama Stadion Sriwedari dados Stadion R. Maladi minangka pakurmatan dhumateng lelabetanipun tilas Mantri Ulah raga ingkang ugi dados désainer stadion wau. Gantosipun nama stadion kasebat punika amargi wonten pamanggih saking Paguyuban eks Tentara Pelajar Brigade 17 Surakarta. Kawitanipun nama R Maladi badhé dipunabadikaken minangka nama Stadion Manahan. Nanging kanthi pamanggih kasejarahan, Pemkot Sala pungkasanipun mutusaken kanggé nggantos nama Stadion Sriwedari kémawon.

Cathetan suku

Pranala njawi 
Maladi 

Artikel mawa basa krama
Mantri Komunikasi lan Informatika Indonésia
Tokoh saking Surakarta
Ketua PSSI
Mantri Taruna lan Ulah Raga Indonésia
Lair 1912